Bruun hylder kommende FCK-transfer: 'De kommer til at skamme sig' | BT Fodbold - www.bt.dk\n28. jun. 2019 - 22.16\nBruun hylder kommende FCK-transfer: 'De kommer til at skamme sig'\nJens Stage og FC København er et perfekt match.\nDet mener fodboldekspert Morten Bruun, der slet ikke kan forstå mange FCK-fans bekymring om AGF-profilen, der ifølge B.T.s oplysninger inden længe bliver præsenteret i hovedstaden.\n»Jeg synes helt personligt, at det er mangel på forståelse for, hvad fodbold også handler om, hvis man er bekymret over at få Jens Stage.«\n»Jeg kan godt se, at FCKs fans synes, det er lidt mere eksotisk at hente spillere andre steder end AGF, fordi FCK jo er en klart større klub. Men der skal de bare lige tænkte tilbage til, da de hentede en, der hedder Robert Skov i Silkeborg,« siger Morten Bruun.\nHan er som skabt til at spille for Ståle Solbakkens FCK.\nHan har fulgt den nu 22-årige Jens Stage gennem mange år og er fuldstændig overbevist om, at han har, hvad der skal til for at præstere under Ståle Solbakken.\nHan har oplevet, hvordan Jens Stage både i sin tid på AGFs U17 hold, dernæst i Brabrand og til sidst i AGF altid har været kritiseret for ikke at være god nok.\n»Jeg kan bare konstatere, at hver eneste gang han foretager et skifte til næste niveau, så må alle skeptikerne lynhurtigt klappe i og ende med at skamme sig.«\nMorten Bruun erkender dog, at AGF-stjernen, der senest også var en del af U21-landsholdet ved EM-slutrunden i Italien, stadig har punkter, hvor han skal forbedre sig.\nDyreste handler mellem to Superliga-klubber\nJonas Borring fra Odense Boldklub til FC Midtjylland: 20 millioner kroner (08/09)\nUlrik Laursen fra Odense Boldklub til FC København: 18 millioner kroner (07/08)\nMorten Nordstand fra FC Nordsjælland til FC København: 15 millioner kroner (07/08)\nMartin Bernburg fra FC Nordsjælland til Brøndby IF: 14,5 millioner kroner (09/10)\nMorten 'Duncan' Rasmussen fra AGF til Brøndby IF: 12 millioner kroner (05/06)\n»Jeg kan godt se, at han har lidt problemer i de små rum. Jeg kan også godt se, at han har lidt problemer med sin timing ind i mellem,« siger han og fortsætter:\n»Og jeg tror nok, at der skal et lille indløb til for Jens Stage i FCK, men han besidder bare alle de egenskaber, som man også har brug for på et fodboldhold.«\nHer peger han især på midtbanemandens løbepensum.\nHan finder det mærkværdigt, at det ikke bliver mere anerkendt og går i stedet til angreb på mange fodboldiagttagere, som ifølge ham lader sig forblænde af små ting ude på banen, som alligevel ikke fører til noget.\n22-årige Jens Stage har været AGFs helt store profil i den forgangne sæson. Foto: Henning Bagger\n»Hvorfor bliver det ikke fremhævet til skyerne, at en mand som Jens Stage har en større løbekapacitet end nogen anden spiller i Superligaen. Det er en kæmpemæssig kvalitet at have, men det er, som om det altid går under radaren i forhold til, hvem der kan lave de små lækkerier.«\nHan mener derfor, at FCK-fansene har god grund til at finde smilebåndet frem, hvis det ender med, at Jens Stage skifter til FC København.\n»De behøver ikke at rynke på næsen, fordi det bliver strålende med Jens Stage. De kommer til at holde rigtig meget af ham. Han er som skabt til at spille for Ståle Solbakkens FCK. Jeg har den største tiltro til, at Jens Stage bliver et hit i FC København.«\nIfølge B.T. oplysninger er AGF og FC København blevet enige om en pris på 15 millioner kroner. Et beløb, der ville gøre salget til AGFs største nogensinde.


Ruge - X-PORTEN - et kulturelt væksthus\nTrine Ring, Birthe Ring, Jesper Folmer Hansen, Lilly Lund Hjorhøy og Susanne Ruge udstiller sammen i\nX-Porten fra 5. til 8. august 2013.\nÅbent hver dag fra 10-20. Fernisering mandag 5. august klokken 17-21.\nTrine er smykkedesigner med stor fascination af ædelstene og ædelmetaller.\nMed en baggrund som gemmolog samt mange års erfaring fra smykkebranchen, udfordrer hun rammerne for smykkedesign ved at indarbejde utraditionelle materialer som læder, træ, plast og porcelæn i sine designs.\nBirthe har, efter et langt ’erhvervsliv’, endelig fået tid til at dyrke sin kreative side og hun har kastet sig over syning af tasker og tøj. Hun bruger spændende, stærke farver og forskellige materialer i sit udtryk.\nBirthe fremstiller også smykker. Armbånd i gummi og læder samt ringe i gummi med smukke, farverige sten.\nTasker og tøj vil for det meste kun blive lavet i eet eksemplar, mens armbånd og ringe bliver lavet i flere eksemplarer og kan bestilles i den rette størrelse\nLilly Lund Hjorhøy har malet i mange år, og har løbende udstillinger.\nHendes billeder er fulde af liv og lys og malet med en frygtløs kolorit på paletten. Hun elsker former og farver, og bruger tit store bevægelser når hun maler. Her på det seneste er malerierne samtidig begyndt at blive mere lette og luftige.\nHun er hele tiden i dialog med billedet og sin egen nysgerrighed for hele tiden at prøve noget nyt. Både teknikker og malemåder udfordrer hun.\nLilly Lund Hjorhøy går på Kunstskolen på Musicon i Roskilde og deltager desuden i mange billedkunstkurser, for hele tiden at blive inspireret og få flyttet grænser.\nSusanne er selvlært billedkunstner og har malet i en del år. Hun arbejder i akryl og mest abstrakt. Inspirationen hentes fra naturen og resulterer i abstrakte landskaber.\nOgså stemninger, farver og former inspirerer og danner baggrund for farverige billeder. Susanne er medlem af foreningerne fjordkunst.dk og Kunstnerkælderen i Ølstykke og går\npå Kunstskolen på Musicon i Roskilde hos Erik Schwartzbart.\nJesper er uddannet klejnsmed og svejser. Under et ophold i Frankrig fra 2009-2012 kom han i gang med at fremstille svejsede skulpturer – en drøm han havde haft længe.\nSkulpturerne fremstilles af gammelt genbrugsjern og svejses kun med elektrode. De slibes og afpudses efterfølgende så de får et naturligt udtryk. Jesper har stor succes med sine skulpturer som hele tiden udvikler sig.


23 initiativer til at målrette beskæftigelsesindsatsen og modvirke langtidsledighed - PDF\nDownload "23 initiativer til at målrette beskæftigelsesindsatsen og modvirke langtidsledighed"\n1 23 initiativer til at målrette beskæftigelsesindsatsen og modvirke langtidsledighed 22. januar 2010 Det danske samfund oplever i forlængelse af den finansielle krise en faldende beskæftigelse og hastigt stigende ledighed. Beskæftigelsen er det seneste år faldet med , og ledigheden nåede i november 2009 op på 4,4 pct. svarende til en fuldtidsledighed på Der er derfor behov for hurtigt virkende initiativer til at afbøde konsekvenserne af en stigende ledighed samtidig med, at der sikres et bedre udgangspunkt, når situationen på arbejdsmarkedet vender, og virksomhederne igen begynder at ansætte flere medarbejdere. Det er hensigtsmæssigt at sætte ind med en særlig fokus og prioritering af indsatsen rettet imod at forebygge langtidsledighed. Det gøres mest effektivt ved at sætte ind, før langtidsledigheden for alvor har bidt sig fast. Selv om mange med en flygtninge- og indvandrerbaggrund de senere år har fået et solidt fodfæste på arbejdsmarkedet, bør en indsats for den gruppe fortsat gives en særlig prioritet. Styrket målrettet opkvalificeringsindsats Efter de gældende regler er der en række forskellige muligheder for en opkvalificerende indsats i forhold til ledige. Det gælder lediges ret til 6 ugers såkaldt selvvalgt uddannelse, uddannelse i op til 6 uger i første ledighedsperiode efter en jobplan samt en uddannelsesmæssig indsats i forbindelse med større afskedigelse i henhold til varslingsreglerne. Her til kommer, at der i en 3-årig periode gennemføres forsøg, hvor varighedsbegrænsningen på 6 ugers uddannelse suspenderes for ledige uden en erhvervsuddannelse eller som har en forældet uddannelse. Der er behov for en mere optimal og målrettet sammenhæng i brugen af disse forskellige muligheder for uddannelse. Mange ledige, både faglærte og ufaglærte, har behov for at skifte spor på arbejdsmarkedet og blive vejledt om både jobmuligheder og efteruddannelsesaktiviteter, der retter sig i mod nye jobområder. Jobcentermedarbejderne skal rustes bedre til den opgave gennem et landsdækkende tilbud om efteruddannelse. Tilbud om løntilskud indenfor det offentlige område bør i højere grad tænkes sammen med de aktuelle og fremtidige rekrutteringsmuligheder på arbejdsmarkedet. Når en ledig deltager i et løntilskudsforløb i det offentlige, skal der være et klart jobperspektiv i tilbuddet. Der skal tages udgangspunkt i den lediges uddannelsesbaggrund og mulighederne for at kunne tilpasse kvalifikationerne, således at den ledige har mulighed for opnå ordinær ansættelse i såvel den private som den offentlige sektor. Den nuværende ret, ledige har til at få udarbejdet en jobplan med yderligere uddannelse efter at have anvendt 6 ugers selvvalgt uddannelse, fremrykkes. Ledige får ret til en sam-\n2 Side 2 tale i jobcentret med henblik på at blive vejledt om brugen af selvvalgt uddannelse i en kombination med andre tilbud, herunder andre uddannelsestilbud I det omfang en selvvalgt uddannelse indgår i et kombineret forløb med et korterevarende kompetenceafklarings forløb, anden opkvalificering efter en jobplan eller virksomhedspraktik/løntilskud finansieres udgiften til aktivering af jobcentret med 100 pct. statslig refusion. Initiativet finansieres af den eksisterende flaskehalspulje Når der iværksættes en indsats indenfor rammerne af varslingspuljen, skal jobcentret udarbejde orienteringsmateriale og tilbyde vejledning, således at der for timelønnede kan iværksattes aktiviteter under varslingsreglerne, der har et fremadrettet perspektiv, og som kan fortsættes efter ophør af ansættelsesforholdet. Initiativet finansieres af den eksisterende flaskehalspulje Jobcentrenes viden om de igangværende omstillinger på arbejdsmarkedet skal øges dels gennem skriftligt materiale fra beskæftigelsesregionerne dels ved et landsdækkende tilbud om efteruddannelse af jobcentermedarbejdere Deltagelse i et løntilskudsjob i den offentlige sektor skal målrettes de aktuelle og fremtidige rekrutteringsmuligheder på arbejdsmarkedet. Løntilskudsansættelser indenfor arbejdsfunktioner med ringe jobmuligheder, jf. arbejdsmarkedsbalancen, skal ikke være muligt Læse-, skrive- og regnekundskaber for voksne ledige skal styrkes Evnen til at regne, læse og udtrykke sig skriftligt bliver i stadig større udstrækning en forudsætning for at kunne begå sig på arbejdsmarkedet, og er også en forudsætning for deltagelse i en lang række korte jobrettede kurser f.eks. en arbejdsmarkedsuddannelse (AMU). Gode grundlæggende færdigheder er nødvendige for, at den enkelte kan tage del i samfundslivet. Voksne med utilstrækkelige læse- og skrivefærdigheder deltager mindre i voksen- og efteruddannelse end andre og mangler ofte motivationen. Som en del af velfærdsaftalen fra juni 2006 blev det aftalt at styrke voksen- og efteruddannelsesindsatsen bl.a. ved et markant løft og en målsætning om kursister årligt på læse-, skrive og regnekurser for voksne. I 2008 blev dette mål realiseret med Omkring forløb var en kombination af undervisning i læsning, skrivning og regning og en arbejdsmarkedsuddannelse. Der er derfor god grund til, at der i beskæftigelsessystemet tages en række initiativer til at få løftet denne indsats. Jobcentrene skal ved første jobsamtale vejlede ledige om, at det er gratis for ikke-faglærte og faglærte af få vurderet kompetencer opnået udenfor det offentlige uddannelsessystem Jobcentrene skal i en periode på 2 år styrke omfanget af screeninger af læse- og skrivefærdigheder udviklet i forbindelse med det forsøget, der blev aftalt i forbindelse med velfærdsaftalen Ledige med behov for et løft i de almene kvalifikationer f.eks. dansk og regning skal tilbydes intensive og målrettede forløb. Disse forløb tæller på samme måde som danskundervisning efter de gældende regler ikke med i brugen af retten til uddannelse i første ledighedsperiode Tilbud om almene kompetenceløft skal i videst mulig omfang kombineres med anden faglig opkvalificering, virksomhedspraktik eller løntilskudsansættelser\n3 Stærkere fundament under en målrettet indsats Side 3 Der er behov for mere systematisk at sikre, at en aktiv beskæftigelsesindsats tilrettelægges på grundlag af en sikker viden om, hvad den enkelte ledige kan eller har behov for at kunne, for bedre at klare sig på arbejdsmarkedet. Mange ledige har derfor behov for en afklaring og dokumentation af deres reelle kompetencer, således at indsatsen i jobcentrene kan tage udgangspunkt heri. Jobcentrene skal derfor både styrke vejledningen af ledige om de allerede eksisterende muligheder, herunder muligheden for at anvende en del af de 6 ugers selvvalgt uddannelse til kompetenceafklaring. Herudover bør ledige med en baggrund som faglært eller ufaglært systematisk forud for en jobplansamtale tilbydes forløb af få dages varighed til kompetenceafklaring. Relevante kompetenceafklaringsforløb skal udbydes gennem på forhånd fastlagte forløb, således at lediges kompetencer hurtigt kan blive afklaret. Erfaringer viser, at en hyppigere kontakt mellem jobcentret og ledige øger lediges sandsynlighed for at komme i arbejde. For at forebygge langtidsledighed bør kontakten til jobcentret derfor styrkes, når en person har været ledig i en længere periode. Jobperspektivet i en række kommunale aktiveringsprojekter er ikke tilstrækkeligt klart. For at tilskynde kommunerne til mere kritisk at anvende særligt tilrettelagte projekter bør den statslige refusion sættes ned, og der bør være ens vilkår for afsætning af produktion i sådanne projekter uanset produktionen afsættes til den offentlige eller private sektor. Beskæftigelsesrådenes arbejdsmarkedsbalancer viser, at der fortsat på arbejdsmarkedet både er paradoksproblemer og områder med mangel på arbejdskraft. Der er derfor behov for en styrket indsats, der kan sikre, at jobcentrene tager hånd om den opgave, og i et tværgående samarbejde løser beskæftigelsesindsatsen for mindre grupper, der ikke syner meget i det enkelte jobcentre, men som findes over alt i landet. Faglærte og ufaglærte ledige over 30 år har senest forud for udarbejdelsen af en jobplan ret og pligt til at deltage i et kompetenceafklaringsforløb af en varighed på få dage Kontakten med ledige over 30 år intensiveres efter 9 måneders ledighed. Den ledige skal efter det tidspunkt til en samtale med jobcentret hver måned. Såfremt den ledige deltager i et konkret tilbud, skal samtalen tilrettelægges fleksibelt Jobcentrene skal fremover, når der gennemføres særligt tilrettelagte projekter for forsikrede ledige, modtage 35 pct. i statslig refusion for forsørgelsesudgifterne til dagpengemodtagere i stedet for de nuværende 65 pct. Alle kommunale særligt tilrettelagte projekter, hvor der indgår erhvervsaktiviteter, skal inddrages under Arbejdsmarkedsstyrelsens vejledning om afsætning af produktion i forbindelse med kommunernes særligt tilrettelagte projekter for ledige Beskæftigelsesregionerne skal tage initiativ til at identificere relevante supplerende kurser f.eks. til faglærte, der kan bygges oven på allerede eksisterende kompetencer. Initiativet skal sikre en kompetenceprofil hos ledige, der svarer til virksomhedernes nuværende og fremtidige behov for arbejdskraft. Initiativet finansieres af den eksisterende flaskehalspulje Et standardiseret katalog over sådanne supplerende kurser udvikles af beskæftigelsesregionerne i et samarbejde med de uddannelsesudbydere, der kender virksomhedernes aktuelle efterspørgsel efter kurser, og ved at inddrage de relevante lønmodtager- og arbejdsgiverorganisationer\n4 Side 4 Beskæftigelsesregionerne skal have mulighed for at pålægge jobcentrene konkret at arbejde for at løse bestemte mangel- og paradoksproblemer og sikre, at der opstilles konkrete mål for en sådan indsats Brug af hele redskabsviften Jobcentrene bør i langt højere grad end i dag tilskyndes til at anvende hele den brede vifte af de forskellige redskaber i beskæftigelsesindsatsen. Det er f.eks. gået meget tilbage med brugen af jobrotation, og de 3-årige forsøg med hhv. opkvalificering ved ansættelse og ophævelse af 6 ugers begrænsningen i første ledighedsperiode for ufaglærte ikke er slået igennem i jobcentrene. Det såkaldte VIP2 projekt, hvor LO og DA sammen med KL har været med til at udvikle og i praksis afprøve gennem målrettede jobpakkeforløb, står nu over for en afslutning i 1. halvår De indhøstede erfaringer skal nu bringes i anvendelse over alt i landets jobcentre. De nye ungeregler fra august 2009 fremrykker indsatsen for ledige op til 30 år til efter 13 ugers ledighed. Med fremrykningen udelukkes anvendelse af redskaberne løntilskud i den private sektor og løntilskud til voksenlærlinge, fordi der er knyttet et ledighedskrav på 6 måneder til redskaberne. Det betyder, at det primært er redskaberne virksomhedspraktik og løntilskud i den offentlige sektor, der kan anvendes. Beskæftigelsesregionen afsætter indenfor rammerne af de regionale flaskehalsbevillinger en pulje, der skal finansiere blandt andet driften af jobrotationskoordinatorer, der skal være opsøgende overfor virksomhederne og styre gennemførelsen af jobrotationsprojekter i jobcentrene. Derudover skal puljen medvirke til at fremme andre tværkommunale initiativer på beskæftigelsesområdet. Puljen afsættes for en 3-årig periode Der iværksættes en kampagne overfor jobcentrene, der skal synliggøre mulighederne i de 3-årige forsøg med opkvalificering ved ansættelse overfor jobcentrene. Jobcentrene skal i den løbende dialog med beskæftigelsesregionerne redegøre for aktiviteten på området I den resterende del - frem til august af den 3-årige forsøgsperiode med opkvalificering ved ansættelse suspenderes den eksisterende 6 ugers uddannelsesbegrænsning og ordningen gøres 100 pct. statsrefunderet. Initiativet finansieres af den eksisterende flaskehalspulje Hver kommune skal i jobcentrenes beskæftigelsesplan fastsætte måltal for, hvor mange jobpakkeforløb, der skal igangsættes og hvilke beskæftigelseseffekter, der kan forventes Statens medfinansiering øges til et jobpakkeforløb ved, at der til deltagergebyret ved deltagelse i et opkvalificeringskursus ydes kommunerne 100 pct. statslig refusion. Initiativet finansieres af den eksisterende flaskehalspulje I en forsøgsperiode frem til august 2012 ændres reglerne for indgåelse af voksenlærlingeaftaler for personer med en erhvervsuddannelse, således at der for ledige op til 30 år kan tilbydes løntilskud til en voksenlærlingeaftale efter 3 måneders ledighed. Udvidelsen finansieres af flaskehalsmidlerne\n5 Side 5 Det nuværende krav om mindst 6 måneders forudgående ledighed for tilbud om løntilskudsansættelser i den private sektor ændres frem til august 2012 til et krav om 3 måneders forudgående ledighed for unge under 30 år med en erhvervsuddannelse


I only go One Direction. <3 - Du er smuk. - Movellas\n8. Du er smuk.\nJeg gik langsomt igennem min lille lejelighed, mest for at se om Simon havde glemt noget, da han havde været her efter hans ting, men og så fordi det var et rart sted at være alene. Jeg kunne ikke lade vær med at tænke over Niall. Han havde på en mærkelig måde evnen til at få mig til at slappe af, til at føle mig tryg. Den evne havde Simon aldrig haft. Og nu hvor jeg vidste at jeg var single, kunne jeg tillade mig selv at tænke meget mere over Niall. Og vores kys til festen. Godt nok havde han afvist mig, men det var jo fordi han troede jeg stadig havde en kæreste. Ikk? For ellers ville han jo ikke invitere mig på date. Vel?\nJeg smuttede ind på mit værelse hvor mit tøj til i aften lå. En grøn top(og ja grøn er min yndlings farve) med sorte striber, en sort højtaljet nederdel, og et par sorte stiletter. Jeg hoppede glad i bad, haha, hvor efter jeg føntørrede og glattede mit hår. Niall havde sagt at han ville hente mig kl. 18, så jeg havde kun 20 minutter. Jeg tog tøj på, lagde makeup, og fandt smykker frem. En lang halskæde, et par ringe og hængeøreringe med en grøn sten i enden. Jeg havde kun lige sat den sidste ørering i, før det ringede på døren. Jeg snuppede min lille sølv taske og gik så ud til døren.\nMen da jeg åbnede døren fik jeg et chok, det var ikke Niall.\n"Hvad vil du nu, Simon?” spurgte jeg surt.\n”Jeg vil have en change til, og bare for at sige det så ser du pisse lækker ud i aften,” sagde han og satte hans hånd i dørkarmen.\n”Jeg gider dig ikke, fat det nu,” sagde jeg surere end før, og prøvede at lukke døren, men før jeg vidste af det var han kommet ind.\n”Kom nu skatter du kan ikke være sur på mig for evigt,” sagde han, da jeg smækkede døren i og vendte mig mod ham.\n”Du var mig utro, med min bedsteveninde!!” råbte jeg.\n”Ja med du fletter fingre med en anden!!” råbte han tilbage.\n”Det er noget helt andet og gu gjorde jeg ej!!” Jeg var i det røde felt allerede nu.\n”Please skrid nu,” sagde jeg denne gang med mere kontrol over min stemme.\nFør han kunne svare, blev døren bag mig åbnet.\n”Sophie, så er jeg her,” sagde en irsk accent.\n”Og hvem er han så, din flirt?” spurgte Simon, da Niall kom ind.\n”Kommer jeg for tideligt?” spurgte han og kiggede på sin mobil.\n”Nej Niall, for Simon var lige på vej ud af min lejelighed OG mit liv,” sagde jeg halv surt, mens jeg sendte Simon det bedste ”killer look” jeg havde.\n”He sikke nogle taber I er,” fnøs han, mens han gik forbi mig. Niall smækkede hurtigt døren efter Simon, og kom så hen til mig.\n”Jeg hader ham,” sagde jeg, da mit hoved landede på hans brystkasse.\n”Han er også en idiot. Han kan bare slet ikke se hvor guddomligt smuk du er,” sagde han og kiggede mig i øjnene. Jeg blinkede et par gange og lod en enkel tåre løbe ned af min kind. Han fjernede den hurtigt, og strammede sit greb om mig.\n”Du er smuk, Sophie, husk det.”\nNever, go for the boy who calls you hot,\n´cause he only want's you for your ass.\nAlways go for the boy who calls you beautiful,\n'cause he want's you for who you are.\nVi sad i et lukket område i en lille hyggelig restaurant. Musikken spillede lavt, og maden var fantastisk.\n”Kan du virkelig ikke spise mere?” spurgte jeg af ren refleks, da jeg havde set Sophie skubbe sin tallerken væk fra sig, tage den tilbage, for så at skubbe den væk igen, mindste 5 gange.\nHun kiggede på mig, med triste øjne og et falsk smil.\n”Jeg er ikke rigtigt i humør til det,” hviskede hun.\n”Sophie, du skal ikke sulte på grund af ham,” sagde jeg og tog hendes hånd. Da jeg havde givet den et par klem, begyndte et rigtigt smil at vise sig på hendes læber. Hun fnes, og det blev langsomt til en lille latter.\n”Hvad er det der er så sjovt?” spurgte jeg.\n”At jeg var så dum,” grinede hun.\n”Du var ikke dum, Sophie, hvordan kan du dog sige det?” spurgte jeg, og gav hendes hånd et klem mere.\n”Kan du ikke se det? Jeg var dum. Jeg burde have regnet ud at han ville gøre sådan noget her. Han var player i sine teenagedage, hun er kønnere end mig, eller hun har i hvert fald større bryster end mig,” sagde hun, uden pause.\n”Glem ham, Sophie,” sagde jeg.\n”Han er glemt Niall,” sagde hun og sendte mig et smil. Lidt efter betalte jeg, og sammen gik vi ud i regnvejret.\n”Hvad vil du så nu?” spurgte hun, med meget bedre humør i stemmen.\n”Vi kan tag hjem til mig og se en film,” sagde jeg spørgende.\n”Sure sure,” sagde hun og tog min hånd. Det var som om at varmen i hendes håndflade brændte min hånd op. En sær følelse, men på samme tid var den rar.\n”Arrrhhh, fuck hvor klamt, Niall sluk for det!!!” skreg hun og klemte hendes ansigt ind i min brystkasse. Hvis hun ville ligge sådan her indtil jeg slukkede, ville jeg ALDRIG slukke.\n”Du var da ellers så sej, da vi så splatterfilm med de andre drenge, hvorfor er du en kylling nu?” spurgte jeg og kunne næsten ikke holde mit grin inde.\n”Fordi det er noget andet at være en kylling, foran dig, end det er foran de andre,” sagde hun, og tittede frem fra min røde polo.\n”Kig væk,” sagde jeg, da jeg vidste at der ville komme blod, men hun nåede det ikke.\n”Føj for helvede, undskyld mig,” sagde hun og forsvandt fra sofaen i løb.\n”Sophie!?” råbte jeg men hun svarede ikke. Jeg satte filmen på pause og lettede mig så fra sofaen. Jeg fandt hende på badeværelset med hovedet over toilettet, og en syg grøn farve i hovedet.\n”Nårh lille pus da,” sagde jeg, da jeg satte mig ved siden af hende og fjernede hendes hår fra hendes ansigt.\n”Tak,” mumlede hun. Jeg kiggede forsigtigt ned i toilettet, puha, hun havde ikke kastet op.\n”Kom med ind igen, så skal jeg nok stoppe filmen,” sagde jeg og hjælp hende op. Hun var kun lige kommet på benene, før hun vendte sig om mod mig, og kiggede mig dybt i øjnene.\n”Hvad er der Soph?” spurgte jeg, men fik ikke svar før hendes læber svagt lagde sig mod min kind.\n”Hvorfor?” var det eneste jeg kunne sige.\n”Fordi du lige har gjort noget som Simon aldrig havde kunnet finde på,” mumlede hun.\n”Og det er?” sagde jeg spørgende.\n”Bekymret dig om mig,” sagde hun med sorg i stemmen. Vi stod længe og kiggede hinanden i øjnene, før jeg endelig tog mig sammen.\nForsigtigt lagde jeg mine læber mod hendes, og til min store glæde kyssede hun tilbage. Vores læber arbejdede i perfekte ens bevægelser, og hendes hænder endte hurtigt i mit hår. Det var det her øjeblik jeg havde ventet på siden jeg så hende for første gang. Det første kys, hvor vi ikke var fulde. Langsomt bevægede vi os tilbage til sofaen, men pludselig.\n”Evv, jeg troede du havde slukket for det!!!” råbte hun og afbrød kysset. Hun havde set tv’ets pauseskærm. Blod, blod og mere blod. Jeg begyndte at grine, og om det var af hende selv eller fordi hun grinede af mig, grinede hun med.\nJeg elskede hendes latter.\nWhen a cheater says: "I wont cheat on you again."\nIt really mean: "I slipped, but next time you won't catch me."


Forsvarsministeren vil blive stillet til ansvar for borgernes bekymringer – Haderslev\nForsvarsministeren vil blive stillet til ansvar for borgernes bekymringer\n5. december 2017 Enhedslisten Haderslev Læserbreve Kommentarer lukket til Forsvarsministeren vil blive stillet til ansvar for borgernes bekymringer\nAf Nikolaj Laue Juhl\nFolketingets Forsvarsudvalg har kaldt forsvarsminister Claus Hjort Frederiksen (V) i samråd om Rigsrevisionens kritik af beslutningsgrundlaget for anskaffelse af F-35 som nyt kampfly. Samrådet afholdes torsdag den 7. december 2017 kl. 13.00 i Landstingssalen på Christiansborg. Her vil Enhedslistens forsvarsordfører Eva Flyvholm tage de spørgsmål, hun har fået fra bekymrede borgere, med til Forsvarsministeren, og så håber vi på, at vi får nogle klarere svar.\nBorgermødet, der blev afviklet den 29. november, om de nye kampfly på Flyvestation Skrydstrup indikerede tydeligt, at beboere i nærtliggende byer til Flyvestation Skrydstrup er bekymrede, frustrerede og ikke mindst utilfredse over forløbets gang. Borgmesteren og direktøren for F-35 kampfly programmet forsøgte på borgermødet at fokusere på de positive aspekter i sagen bl.a. de mange nye arbejdspladser til Haderslev kommune, samt nye flyve mønstre og udbygningen af Flyvestationen, der vil reducere støjen, når de nye kampfly kommer til Flyvestationen.\nDe mange bogere som var mødt frem kunne dog sagtens gennemskue, at der var en masse uafklarede spørgsmål efter den kortfattede og ukorrekte fremlæggelse af information om F-35 kampfly og de foreløbige støjberegningerne. Borgernes bekymringer var mange, og særligt frustrationen over manglende inddragelse, information og dialog blev hurtigt ytret, da det blev tid til spørgsmål på borgermødet.\nEn lokal landmand mente, at Forsvaret har foretaget et overgreb på lokalbefolkningen, og han stillede spørgsmålstegn ved den manglende inddragelse af lokaldemokratiet i de nærtliggende byer omkring Flyvestation Skrydstrup: Hvordan vil Forsvarsministeriet fremadrettet sikre en bedre dialog og inddragelse af lokalbefolkningen, når borgere indtil videre har haft en fornemmelse af at blive talt hen over hovedet? Det er blot et af de mange spørgsmål jeg efter borgermødet videresendte til Enhedslistens forsvarsordfører Eva Flyvholm. Bekymringerne omhandlede dog også mange andre komplekse spørgsmål, og størstedelen af de stillede spørgsmål på borgermødet blev besvaret særdeles ukorrekt og kludret. Især afgørende spørgsmål omkring miljøpåvirkning, støjberegningerne, boligmarkedets udvikling omkring Flyvestation Skrydstrup, langsigtede påvirkninger på mennesker og troværdigheden af beregningsmodeller bag støjberegningerne er stadig uopklarede.\nVi i Enhedslisten Haderslev mener, at det dybt utilfredsstillende og kritisabelt, at man efter et borgermøde, ikke kan få svar på de helt afgørende elementer i sagen, der har betydning for lokalbefolkningens sundhed, boligsituation og fremtid. Derfor forsøger vi hele tiden at belyse sagen og sikre at mørklægningen og manglende inddragelse kommer frem i lyset. Det er på tide at tage magten tilbage til folket, så hverken Forsvaret eller et flertal\ni Folketinget ikke bare kan diktere, og derefter forlange at befolkningen følger trop. Forsvarsministeriet skal stå til regnskab for de konsekvenser, som F-35 kampfly vil bringe med sig. Det er en forskruet opfattelse af magtforholdene i et samfund, hvis man tror, at man igennem mørklægning af tal og unddragelse af befolkningens ytringsfrihed, blot kan gennemtrumfe en beslutning med så fatale konsekvenser, som indkøbet af F-35 kampfly. Forsvarsministeriet skal sikre at støjisoleringen og erstatningsordningerne efterlever omfanget af støjgener og andre sundhedsskadelige konsekvenser, så borgernes livskvalitet, sundhed og pengepung prioriteres først og ikke omvendt.\nTidligere indlæg:Mogens Rerup har fået sin egen nøgle til Jobcenter Haderslev\nNæste indlæg:Sønder Ottings skoles elever og ansatte skal genhuses\nTil borgere som lever af offentlige ydelser (f.eks. pension, førtidspension, kontanthjælp, SU m.v.), og som samtidig har gæld til det offentlige\n12. marts 2019 Enhedslisten Haderslev\nBekymring: Byrådets tavshed omkring udsatte borgere gør ondt\n1. marts 2019 Enhedslisten Haderslev\nMan skal som udgangspunkt ikke nævne kommunalt basisansatte ved navn i offentligheden – helt enig\n24. februar 2019 Enhedslisten Haderslev\nMan kan ikke leve af at føre retssager mod hinanden, men jeg kan jo blive nød til at forsøge


Næstekærligt opråb! | Københavns Stift\nAF INGEBORG MARIE NIELSEN, JOURNALIST\nFOTO INGEBORG MARIE NIELSEN OG LINA AHNOFF\nI generationer har Mødrehjælpen rådgivet og hjulpet forældre og børn til en værdig tilværelse.\nI Abel Cathrines Gade på Vesterbro findes et særligt rum i et helt særligt hus. I hjørnet står en stor, blød sofa, og på ryglænet en kasse med papirlommetørklæder. Her hjælper Mødrehjælpens psykologer og socialrådgivere børn, som har været udsat for fysisk eller psykisk vold.\n“Skyldsbørn” kalder vicedirektør Trine Schaldemose dem. Begrebet har hun fra ét af de børn, der har fået hjælp i rummet, som hun sidder og taler i lige nu. Man kan læse deres historier i tegningerne på væggene, i rollespilsfigurerne i vindueskarmen og i dukken i barnestørrelse, som de hvisker deres hemmeligheder til i sofaen.\n“I alle de familier, vi har med at gøre, tager børnene skylden på sig. For fattigdommen derhjemme, fordi det er dem, støvler. Handler det om vold, tager de skylden for at have trådt på de gulvbrædder, der larmede og gjorde far sur, så han slog mor eller lillebror. Alt peger ind mod dem selv. Så vores største og vigtigste opgave er i virkeligheden at tage skylden fra de her børn,” siger Trine Schaldemose.\nOm det så er én samtale, du har brug for, eller at vi holder dig i hånden i halvandet år, så gør vi det. Og man kan altid vende tilbage, hvis man om tre år får et nyt barn, eller det hele vælter igen.\nTrine Scaldemose, vicedirektør, Mødrehjælpen\nBrug for stemmer\nSkyldsbørnene var der også, før Mødrehjælpen blev grundlagt i 1909, og selvom samfundet er blevet rigere og mere lige, vil der stadig være skyldsbørn.\nDer vil stadig være unge mødre, der har brug for rådgivning om abort eller hjælp til at klare sig gennem graviditet, barsel og livet med et lille barn. Der vil stadig være misbrug, vold og kriser i familier. Og der vil stadig være brug for stemmer, der råber op på børnenes og de sårbare familiers vegne.\nSom Vera Skalts og Hanne Reintoft gjorde det som ledere af Mødrehjælpen i årtier. Og som direktørerne Nina Thomsen og Trine Schaldemose forsøger at gøre det i dag. For mens nogle unge har stemmer, der kan råbe politikere – ja, hele verden – op, så har andre først og fremmest brug for nogen, der vil tage dem i hånden.\nDet handler om barnet\nMødrehjælpens overordnede formål er at give hjælp, rådgivning og behandling til gravide og børnefamilier i sårbare situationer. For ingen familier skal stå alene, fastslår Trine Schaldemose.\n“I virkeligheden er problemstillingerne rigtig meget de samme som for 100 år siden i en ny kontekst. Dengang var der bare ikke det velfærdssamfund, som vi har været med til at skabe på godt og ondt,” forklarer hun.\nMålgrupperne har ændret sig. I dag fylder far mere i både den almindelige rådgivning og i ungeindsatsen.\n“Alt efter hvad vi taler om, så har vi rigtig mange fædre med. Både de og ligestillingsdagsordenen fylder noget andet i dag. Børnene fylder også mere, end de gjorde for 50 år siden.”\nTrine Schaldemose nævner den politiske aftale om øremærket barsel. “Der er vi selvfølgelig optagede af barnet og synes, orloven skal forlænges.\nDet er rigtig godt med øremærket barsel til far, men barnet skal ikke miste noget af barslen, hvis far ikke er på banen eller ikke kan tage barsel. For det her handler om barnet.”\nVicedirektør Trine Scaldemose i rummet, hvor psykologer og socialrådgivere hjælper børn, som er udsat for fysisk eller psykisk vold.\nFamilierne, som har brug for rådgivning, har sjældent kun ét problem. Derfor falder de ofte mellem forskellige “kasser” i kommunerne, fordi det ikke kun er hjælpen eller kravene fra et jobcenter eller en familieafdeling, der løser deres problemer.\n“En sygemelding kan skyldes en depression på grund af en skilsmisse, som handlede om psykisk vold, der udsprang af økonomiske problemer efter en fyring. Der er virkelig en høj grad af kompleksitet. Det handler ikke nødvendigvis om, at man er socialt udsat, men at man af en eller anden grund er i en udsat position.”\nTrine Schaldemose fremhæver den solide faglige rådgivning og de netværksskabende aktiviteter som Mødrehjælpens væsentligste opgaver.\n“Om det så er én samtale, du har brug for, eller at vi holder dig i hånden i halvandet år, så gør vi det. Og man kan altid vende tilbage, hvis man om tre år får et nyt barn, eller det hele vælter igen.”\nMødrehjælpens hus på Vesterbro blev opført til Abel Cathrines Stiftelse i 1885. Dengang husede den fattige kvinder og blev senere herberg. Mødrehjælpens formål er i sin grundkerne det samme: at gribe og hjælpe dem, der er ved at falde eller allerede ligger ned.\nEtisk forpligtelse Folkekirken og Mødrehjælpen samarbejder ikke direkte, men hjælper på hver sin måde børn og familier til et bedre liv. Organiseringen og tilgangen til opgaverne er vidt forskellig, men der er også overlap.\n“Vi har en etisk forpligtelse til at råbe op. Det står i Mødrehjælpens vedtægter, at vi skal skabe bedre rammer for gravide og børnefamilier, men vi har en endnu større forpligtelse for dem, der er så ramte, så sårbare og så udsatte, at de ikke engang kan finde ind til vores hjælp. Til at råbe op politisk og ændre rammevilkårene,” siger hun.\nSom eksempler på parallelle tiltag nævner Trine Schaldemose kirkens sorggrupper, gravidsamtaler og babysalmesang – og tilbud om fællesskab, som drives af frivillige.\nGrundlæggende mener Trine Schaldemose, at kirken er allerstærkest der, hvor den råber op om de grupper, der ikke nødvendigvis selv opsøger den. Når den for eksempel går ind i debatten om flygtninge eller andet, som er svært at tale om uden at blive skudt politiske eller humanistiske holdninger i skoene.\n“Jeg tror, at hvis man i højere grad italesætter kampen, den næstekærlige humanistiske kamp for de allermest sårbare og udsatte, og er tydelig om det i en offentlig debat, så inviterer man også flere ind.”\nDet gælder både i Mødrehjælpen og i kirken.\nDen største overgang\nSognepræst Helene Ferslev forbereder kommende forældre mentalt på livet med et barn.\nDanmission og Folkekirkens Nødhjælp rejser stadig ud i verden for at hjælpe mennesker i nød.\nAf: Eva-Marie Møller\nKirkegårdskulturen er i forandring, men efterladte har stadig brug for et sted at sørge.\nAf: Søren Kjær Bruun


Se streaming Abernes planet: Oprindelsen i HD-format. Fuld streaming Abernes planet: Oprindelsen i video i høj kvalitet. Fuld film streaming Abernes planet: Oprindelsen i high definition kvalitet. Se fuld film Abernes planet: Oprindelsen i høj kvalitet. Spille film Abernes planet: Oprindelsen i bedste look videoformat.\nAktører film :Freida Pinto (Caroline Aranha), Tracy Spiridakos (Party Girl #2), Andy Serkis (Caesar), Christopher Gordon (Koda), James Franco (Will Rodman), David Hewlett (Hunsiker), Tom Felton (Dodge Landon), John Lithgow (Charles Rodman), Karin Konoval (Maurice), Chris Shields (SFPD #2), Tyler Labine (Robert Franklin), David Oyelowo (Steven Jacobs), Chelah Horsdal (Irena), Jesse Reid (Donnie Thompson), Brian Cox (John Landon)\nAbernes planet: Oprindelsen er den største film skabt af Dune Entertainment III, Twentieth Century Fox Film Corporation, Dune Entertainment, Chernin Entertainment, Ingenious Media, Big Screen Productions, Ingenious Film Partners, der er udstyret med en beskrivelse af filmen er "Forskeren Will Rodman sætter sig for at finde kuren mod Alzheimers. Hans forsøgskanin er chimpansen Cæsar, som reagerer på behandlingen ved at blive helt abnormt intelligent. Snart gør Cæsar oprør mod sine oppassere, og han bryder ud af buret for at starte en revolution: Aberne mod menneskene!". Filmen er produceret med fremragende grafisk kvalitet, bedste kvalitet af lyd og bedste bedste skuespillere.\nI det øjeblik jeg første se denne film er jeg ikke helt sikker i tilfælde I herunder idé eller på anden måde. Efter at have set det jeg har at kommunikere at jeg virkelig sætter pris. Jeg helt klart anbefale denne film for de mennesker, der at gøre din genre Action, Drama, Sci-fi, Thriller, . Du har mulighed for at ser det helt fri ved blot klikke indsende og tilmeld, kan du have mulighed for at ser tusinder af nyeste filmtitler som en gave.\n... Download film Abernes planet: Oprindelsen i high definition-format 720p ....\nCostume Design : Renée April, Producer : Amanda Silver, Other : Patrick Jonsson, Producer : Dylan Clark, Set Decoration : Elizabeth Wilcox, Casting : Debra Zane, Motion Capture Artist : Devyn Dalton, Screenplay : Rick Jaffa, Screenplay : Amanda Silver, Visual Effects : Anthony Di Ninno, Production Design : Claude Paré, Original Music Composer : Patrick Doyle, Producer : Rick Jaffa, Producer : Peter Chernin, Director : Rupert Wyatt, Motion Capture Artist : Terry Notary\nSikker, nu du kan se film forbundet med Abernes planet: Oprindelsen fuldt længde og find den link til dette video Abernes planet: Oprindelsen i HD-video.


Destinationer du skal besøge i 2018 – nannasays\nSpanien, Italien, London (selvom det blot er en by), Paris og disse gængse destinationer, kan meget hurtigt blive for kedelige. Selvfølgelig er landende og byerne ikke ens, men du kan mere eller mindre bruge den samme metode til at udforske landet/byen.\nVed at blive ved med at rejse i europæiske lande, bliver du meget hurtig tryg og vil derved ikke være så udforskende. Men hvis du derimod er i et land, med en helt anden kultur end de fleste europæiske, så vil du med garanti få mere ud af din rejse.\nSpanien – Picos de Europa\nVi har allerede nævnt at Spanien er et land, du hurtigt kan blive for tryg ved, eller føle er kedelig. Picos de Europa er en undtagelse i Spanien.\nHvis du elsker natur, er dette en ”must-” oplevelse. En fantastisk nationalpark, uimodståelige bjergkæder der får kæben til at falde til jorden.\nOg så er det endda stadig i Europa.\nRusland – Moskva\nMoskva er en by fyldt med historie. Det er en by der er smuk på sin helt egen måde. Smuk, som ingen anden by i verden kan sammenlignes med.\nKontrasten fra at leve i et vestligt land, til at opleve og bo i det helt modsatte, er noget der virkelig får øjnene op for forskelligheder. Det er nemlig ganske sikkert, at når du først har været i Moskva, vil du også opleve meget mere, når du kommer til et andet land eller en anden by.\nDu kan godt se at et mønster tegner sig, ved at vi prøver at undgå de Europæiske lande. Du kan nemlig først få et helhedsbillede, når du har oplevet alle kanterne.\nEcuador er nærmest den største kontrast til Moskva som du kan finde. Her er der et helt andet klima, natur, dyreliv og adfærd blandt menneskerne.\nGalapagos har det hele. Her får du atter en udsøgt natur, der er i en liga for sig selv og så kan du samtidig opleve et lokalsamfund, som Charles Darwin står bag.\nPointen er, at du skal prøve noget anderledes. Dette vil berige dig på det kulturelle og personlige plan.\nHvis pungen ikke er til, så kan du evt. låne penge til rejsen. Du kan få et lån trods rki, så alle har mulighed for at komme med på ferie.\nJune 24, 2016 June 28, 2016 admin\nSeptember 6, 2016 November 13, 2016 admin


- Da udbruddet med coronavirus fortsætter længere, end vi alle havde håbet, så er vi nødt til at sikre, at medlemslandene kan yde virksomheder den nødvendige støtte til at komme igennem det, siger Margrethe Vestager. Foto: Francisco Seco/Ritzau Scanpix\n28. jan 2021, 16:01\nHvor loftet i EU tidligere var 22 millioner, kan nogle virksomheder nu få 74 millioner i støtte.\nEU's konkurrencekommissær har torsdag annonceret, at loftet for statsstøtte under coronakrisen hæves yderligere for flere sektorer.\n- Da udbruddet med coronavirus fortsætter længere, end vi alle havde håbet, så er vi nødt til at sikre, at landene kan yde virksomheder den nødvendige støtte til at komme igennem, siger Margrethe Vestager.\nDe gældende regler fra statsstøtte blev lempet i marts sidste år. Det skete, da det stod klart, at krisen havde et omfang, der ville kræve massiv hjælp til virksomheder og selvstændige over hele Europa.\nMed den seneste justering af loftet, som Vestager varslede for nogle uger siden, kan regeringer give op til 74,4 millioner kroner i støtte til virksomheder, hvis omsætning er faldet med 30 procent eller derover.\nFør var grænsen for disse virksomheder, der ikke kan dække deres tab, 22 millioner kroner.\nSamtidig fordobles landenes mulighed for at give hjælp til landmænd og fiskere til mellem halvanden og to millioner danske kroner.\nAndre sektorer kan få hjælp op til 13,4 millioner kroner. Tidligere var det loft knap 6 millioner kroner.\nEU-Kommissionen har også forlænget den midlertidige ramme, der gør det muligt at sende milliarder i statsstøtte ud i samfundet. Den skulle være udløbet i sommer. Men den er nu forlænget til 31. december i år.\nDen ventede melding bliver modtaget med begejstring hos flere danske erhvervsorganisationer.\nHos Dansk Industri har man længe efterlyst, at grænserne blev hævet. I en skriftlig udtalelse siger politisk direktør Emil Fannikke Kiær:\n- Vi er overordentlig tilfredse med, at EU-Kommissionen rækker hånden ud til erhvervslivet i denne svære tid.\nHan siger, at det "uden tvivl vil gavne danske virksomheder", at loftet er hævet med syv millioner euro. Altså 52 millioner danske kroner.\nSamtidig tilføjer Dansk Industri dog, at loftet stadig er en trussel for nogle virksomheder, som risikerer konkurs.\nOgså Dansk Erhverv er tilfreds med beslutningen, men fortsat bekymret over for lave lofter. Det siger administrerende direktør Brian Mikkelsen i en skriftlig udtalelse:\n- Desværre er det ikke lykkedes at få hævet lofterne, så de flugter med de politiske aftaler, der er indgået på Christiansborg, og det er særdeles skadeligt for en række virksomheder, der stadig støder på loftet.\nVestager sagde på en briefing med danske journalister mandag i sidste uge, at EU-Kommissionen arbejdede med disse tiltag, og at man ville træffe en beslutning efter en lynhøring af medlemslandene.


Vilhelm Andersen - Wikipedia, den frie encyklopædi\n16. oktober 1864\n3. april 1953 (88 år)\nLitteraturhistoriker, forfatter, librettist\nDanmarks Pædagogiske Universitetsskole, Københavns Universitet\nVilhelm Rasmus Andreas Andersen (født 16. oktober 1864 i Nordrup, død 3. april 1953 i København) var en dansk forfatter, litteratur- og åndshistoriker. Vilhelm Andersen blev i 1888 cand. mag. i dansk, latin og oldgræsk. Han skrev en række mindre sprogvidenskabelige afhandlinger og begyndte hurtigt at anvende filologien i litteraturvidenskabelige studier, og litteraturen blev hans egentlige arbejdsområde.\nI 1908 blev han udnævnt til ekstraordinær professor i Dansk Litteraturhistorie og i 1918 til ordentlig professor i Nordisk Litteratur ved Københavns Universitet. Som lærer på Danmarks Lærerhøjskole fik han stor betydning for udviklingen af faget dansks metodiske grundlag. Mens Georg Brandes' europæiske litterære udsyn dominerede, fastholdt Vilhelm Andersen den nationale danske litteratur. Vilhelm Andersen var en af de første til at anvende udtrykket Guldalder om det danske kulturliv fra ca. 1800 til 1850, og han påpegede Henrich Steffens' store betydning for den danske romantik i sin doktordisputats Guldhornene. Et Bidrag til den danske Romantiks Historie fra 1896. Her blev Steffens fremhævet som den helt afgørende faktor for udviklingen af den danske guldalderlitteratur.\nVilhelm Andersens foretrukne forfattere og emner var Poul Martin Møller og Adam Oehlenschläger, men han skrev også en monografi om Henrik Pontoppidan. I forbindelse med studiet af Poul Martin Møller og Henrik Hertz introducerede Vilhelm Andersen betegnelsen "poetisk realisme" som periodebetegnelse. Ved siden af litteraturhistoriske og åndshistoriske værker skrev han den elegante libretto til Carl Nielsens opera Maskarade med vittige lån fra andre af Holbergs komedier. Vilhelm Andersen dyrkede også skønlitteraturen, men kun få af hans digte blev trykt. Af stor betydning er dog de livsfilosofiske essays "Knud Sjællandsfars Betragtninger I-II" fra årene 1902-1912, der er en personligt præget behandling af tidens gang og vilkår.\nVilhelm Andersen gjorde en stor indsats på folkeoplysningens område ved sine litteraturforedrag og oplæsninger over hele landet. Det gjorde ham meget populær. Statsradiofonien bragte Vilhelm Andersens foredrag om dansk litteratur, og han var med til at skabe Danmarks Skoleradio.\n^ "Arkiv for Dansk Litteratur – Henrich Steffens – Forfatterportræt". Arkiveret fra originalen 16. juli 2011. Hentet 14. august 2008.\nErik Rindom, "Vilh. Andersen fortæller-", s. 513-520 i: Gads Danske Magasin, 1924.\nVilhelm Andersen på gravsted.dk\nISNI: 0000 0001 2136 5402\nBNF: cb123811244 (data)\nHentet fra "https://da.wikipedia.org/w/index.php?title=Vilhelm_Andersen&oldid=10858845"\nDenne side blev senest ændret den 11. september 2021 kl. 10:36.


21 minutter tog det at bortadoptere min datter | Information\nDamen hed Else. Hun havde en skarp offentlig frisure. Og hun var ret optaget af at få et svar. Min mormor hed også Else – Else Marie for at være helt korrekt – så det var på en måde et formildede omstændighed. Tænkte jeg.\nNå, men hun spurgte så igen, Else: »Er du sikker på, at du vil gøre det.« Og det var jeg jo. Altså ikke hundrede procent sikker, for det bliver man nok ikke i den slags sager. Men altså sikker nok til at svare ja.\nOg så var det på plads. Der på første sal i kontorbygningen på ydre Frederiksberg. I Statsforvaltningen. Og som om det ikke skulle være nok: Denne statslighed deler lokaler med et stort revisionsfirma. Så ved man, at der er styr på sagerne. At de krydser, der bliver sat på papiret, binder. At der kan trækkes en kørsel når som helst på hvad som helst. Så man kan bare komme an.\nBortadoptionen af min nyfødte datter var en realitet. I alt 21 minutter tog det. Og jeg har egentlig ingen lyst til at gøre et kæmpe nummer ud af det, men det er ligesom en præmis, der skal være på plads, før vi kan fortsætte i teksten.\nFor når man som jeg – en mand, Sune hedder jeg – vælger at få et barn med to kvinder, så går det ikke op. Jo det gør det sådan set, ellers ville barnet jo selvsagt ikke være der. Men bare ikke når det kommer til forældremyndighed. Tre er en for meget, lige meget hvordan man trækker fra, lægger til eller prøver at forklare, at sådan ser virkeligheden nu engang ud.\nOg da jeg følte, at jeg faktisk qua mit biologiske faderskab ikke var det svageste led i vores ’én mand to kvinder’-set up, valgte jeg altså at bortadoptere min datter. Den af de to kvinder, som ikke er den biologiske mor, mente – og mener jeg stadig – ville stå svagere i tilfælde af en eventuel nedsmeltning af startopstillingen på et senere tidspunkt. Lige i det spil bilkort trumfer patriarkatet og biologien trods alt til min favør: »Har du ikke enormt meget brug for at se og kende din biologiske far,« kan man høre rækken af offentlige omsorgs- og bekymringsmedarbejdere sige. Man skal kende sin far, lyder den sang, der ofte vil blive sunget.\nA- og B-forældre\nNå men altså, som sagt jeg vil ikke gøre et stort nummer ud af det. For det med jura er jo i fredstid mest noget man støder på, når ens bagage er forsinket et sted i Malaga, eller der er svamp i tagkonstruktionen og derfor ballade i andelsforeningen.\nMen: Det er altså en noget mærkelig oplevelse, at skulle begynde en ellers lovende karriere som far med at sige: »Hej datter, velkommen til verden, Gud hvor jeg glæder mig til alt det, vi skal opleve sammen, men inden vi kommer for godt i gang, bortadopterer jeg dig lige.«\nNu kan man jo indvende, at man ikke sådan lige fra statens side kan gå og ligefrem rutte med forældremyndigheder. Altså skal et barn nu kunne have syv-otte forældre? Som alle sammen skal være med til at bestemme om ungen skal på Steiner Skole (for God sake no!) eller sager af væsentligere og alvorligere karakter.\nJa, det kan blive noget bøvl. Men kunne man dog ikke finde en pragmatisk løsning. Sådan en snusfornuftig sag, hvor man for eksempel har to primære forældre og så et par sekundære forældre, der eventuelt har færre rettigheder og veto-muligheder. Sådan lidt business og economy class. A og B. Ja, en konsulent kan vel finde på noget smart at kalde det. Men hvor pointen er, at man slipper for ligefrem at skulle afskrive sig en forældremyndighed og bortadoptere. Mon ikke barnet også kunne nyde godt af, at alle omkring det egentlig var dækket godt ind juridisk. At det også havde et krav på at kunne have og beholde kontakt til de voksne, der har været tæt på det.\nJura, der passer til den virkelige verden, tror jeg skaber mere tryghed for alle, ikke mindre.\nSå kom der alligevel en smøre, om det der i grunden blot var en kedelig præmis. Så lad os lige bruge resten af tiden og tegnene på lidt mere positive sager. Eller både og.\nCover kids, nej tak\nFor jamen det er skønt at være far. At have en datter, der hver eneste time, man tilbringer med hende, minder en om, hvorfor børn egentligt skulle holde op med at blive (helt) voksne. Som i en alder af fem år, klokken 5.30 en grå december mandag morgen mener, hun ikke skal i børnehave, fordi hun er jetlagged. Naturligvis fordi hun dagen før har været med S-tog helt til Hellerup og retur. Eller som konsekvent med høj latter kommenterer dårlige parallelparkeringer (altså mine), kommunikerer kreativt om indtagelse af lørdagsslik (»nej det har jeg da ikke allerede fået«) og konstaterer, at man (altså jeg) er »helt oppe at køre« og skal til at slappe lidt af (når jeg påpeger, at det er mærkeligt, at der kan være vingummi mellem alle tænderne, når der ikke allerede er indtaget føromtalte lørdagsslik). Og det skal jeg til tider. Altså slappe af. Den har hun fanget, det kloge og sjove barn.\nJa, jeg smiler, når jeg skriver det her. Og det gør jeg også, når det står på. For det meste. For det er nu nok en gang sådan, at børn er cirka lige så søde og forfærdelige, lige meget hvordan forældre-holdopstillingen ser ud.\nDerfor har jeg heller ikke skrevet denne kronik for at sige: Ser her, her går det godt. Velkommen til mit vidunderlige liv som far. Med en iPad i hånden i overhalingsbanen gennem Vesterbros gader på vej mod den næste fernisering eller spændende samtale om deleøkonomi over et glas på en vinbar. Så ingen behøver at ringe og bestille forsidefotograf til Cover Kids eller Politiken Søndag.\nFaktisk kan jeg godt få det lidt pres over, når det at skulle skabe sig rum og rettigheder som far/familie uden for normerne bliver vekslet til et glitret Aftenshow eller Alt for damerne-univers, hvor alle ungerne er linet op i det stiveste pus, mens far og far eller mor og mor eller hvilke andre kombinationer, der nu er tale om, sidder og udlægger den lykkelige tekst, som var det et afsnit af Halløj på Lykkelighedsvej. Ih, her går det godt. Ih, vi er lykkelige. Ih, det var vores livs bedste beslutning. Eksemplerne er mange, og jeg bliver da også kontaktet hver eneste måned fra et medie, der er mere end klar på den vinkel.\nLort og lykke\nSynlighed er (ofte) godt. Men sandheden ligeså. Og den rummer utrolig mange facetter, som oftest ikke kommer med i den gode sags tjeneste. For eksempel når man er tæt på sammenbrud over kassen med strømpebukser i H&M på Fisketorvet, fordi ens arbejdstelefon ringer for tyvende gang, når man tørrer opkast ud af venstre øre efter ungen på den vis har kvitteret for mad, eller når der er knas i udlægningen af, hvordan opdragelsen bedst gribes an mellem de regerende forældre.\nJa, den opsamlede viden på området viser mig bekendt – og der er ikke tale om store videnskabelige undersøgelser men mindre studier – at der er præcis lige så mange (eller få, alt efter perspektiv) problemer og udfordringer i de familieformer, som stikker ud fra ’1 stk. mor og1stk. far’-konstellationen, som i dem, der ikke gør. Antallet af lortebleer og lort i det hele taget er åbenbart ret konstant. Skilsmisser, brok, ballade, konflikter og nedture ligeså. Og det er vel sådan set meget godt. Og kunne det så ikke også blive en del af fortællingen, så vi ikke klamrer os til de velmente men halve sandheder.\nJeg hedder Sune, og jeg er far. Nærmere kommer vi det vist ikke.\nSune Knudsen er pressechef\n12. januar, 2015 - 13:25\n12. januar, 2015 - 16:58\nJeg finder intet budskab. Endsige et til mig.\nCarsten Mortensen, Eigil Hansen, Lykke Johansen, Michael Reves, Peter Taitto og Hanne Koplev anbefalede denne kommentar\n12. januar, 2015 - 18:19\nModernitet ver.2.0 ...gaaaab\nLykke Johansen og Morten Jespersen anbefalede denne kommentar\n12. januar, 2015 - 19:24\nDet forstår jeg ikke. Har han været donor for to lesbiske kvinder, eller hvordan?\nMichael Reves og Niels Peter Jensen anbefalede denne kommentar\nIngen begivenhed. Hellere kede sig alene end, at kede sig sammen med en anden.\n12. januar, 2015 - 23:05\nWow folkens. Det er da tydeligt, at han netop ikke har været donor, men er både biologisk og social far - omend ikke juridisk. Og som jeg forstår det er der 2 pointer 1) det burde være muligt at have fx 3 forældre på papiret, nu når vores samfund og familiekonstruktioner ikke længere kun er heteronormative. 2) Selvom det virker enormt anderledes for nogle udefrakommende, så er det faktisk ikke så anderledes. Det er både lige så godt og lige så skidt.\nGod kronik :)\nUlrik Vibæk, Josefine Dahl Hansen, Jacob Sparre Andersen, Helge Rasmussen, Vibeke Rasmussen og Dorthe Jørgensen anbefalede denne kommentar\n13. januar, 2015 - 00:40\nKære mænd her i tråden\nSynes I virkelig ikke, at det er grænseoverskridende ligefrem at skulle bortadoptere sit barn ved fødslen i stedet for at have mulighed for også juridisk at spille en rolle i barnets liv med de rettigheder og forpligtelser, der følger med? Jeg forstår ikke jeres ligegyldighed.\nTak for en god kronik, Sune :-)\n13. januar, 2015 - 09:56\nHold da op, de herrer?! Hvis I synes kronikken er så uvigtig, hvorfor så bruge jeres og andres tid på at kommentere den?\nFint emne. Tak, Sune.\nVibeke Rasmussen og Dorthe Jørgensen anbefalede denne kommentar\n13. januar, 2015 - 15:30\nJo og ja, ja Dorthe Jørgensen, vel er det da enormt grænseoverskridende at skulle bortadoptere sit barn. Det uanset hvornår det sker, sent eller tidligt. Når der er nogle mænd der måske ikke reagerer på det skrevne kan det jo skyldes, som nogen forklarer, at de egentlig ikke rigtig forstod, hvad det egentlig lige var Rune ville fortælle. Jeg tror det skyldes Runes skrivestil, lidt løs i det som som et moderne digt, der åbner meget op for egen fortolkning og også går baglæns kronologisk frem. Han går heller ikke ned i uddybende detalje om, hvilket mere præcist forhold han har til de to kvinder. Nogen mener han er donor far, andre tilsyneladende at han lever i en queer familie uden den traditionelle forstilling om, at man kun kan elske en person - eller hvordan det nu hænger sammen. Bliver han mistforstået er du s'gu lidt han egen skyld, når han går sådan lidt oversmart til værks - men som pressechef skal man måske jonglere lidt smart med ordene og vise at man kan formulere sig lidt anderledes. Han virker tydelig også lidt håbløs opgivende, hvad han måske ønsker at udtrykke igennem en diffus skrivestil.\nHænger det sådan sammen at Rune skulle være donor, så kunne hans krav om forældremyndighed til barnet måske forekomme lidt besynderligt. Det skriver han ikke helt præcist, så bliver det jo svært at tage stilling til problematikken. Jeg hælder nu også lidt til det med den lille queer familie. Det skyldes at jeg har hørt om Rune før i dag, men også at jeg synes at kunne læse det mellem linierne. Men ak jo, jeg ville da et eller andet sted ønske Rune også kunne få juridiske rettigheder i forhold til barnet. Når jeg skriver et "eller andet sted" skyldes det, at det faktisk også giver mig lidt betænkeligheder. Tænk sig hvis familien bryder op og alle flytter fra hinanden. Dele og skilsmisse børn har vi hørt om tidligere, samt alle de kvaler de må gå igennem. Og har man forældremyndigheden over et barn har man i princippet også ret til samkvem og samvær med barnet. Sikke en ballade og et slagsmål det kunne blive ud af det. Og stakkels barn, hvis det skulle gå på skift mellem tre steder hvor det boede, fordi alle forældre ønskede samkvem med barnet. Børn har som regel problemer nok med en deling mellem to forældre, nu kunne det så blive mellem tre. I et sådant tilfælde ville barnet formodentlig hurtigt blive dybt psykisk sygt i løbet af et stykke tid, hvis det skulle tredeles. Er der åbnet op for at tre personer kan få forældremyndigheden over et barn, så er der vel i princippet også åbnet op for at fem eller seks personer kan få forældremyndigheden over et barn. Jeg tør slet ikke tænke på konsekvenserne for barnet - altså hvis familien ikke kan holde sammen. Der kunne komme et så hæsligt juridisk tovtrækkeri ud af det mellem mange personer, og et dybt ødelagte barn. Hvis nogen har en lille snedig finte der kan tackle denne problematik, så er jeg ganske lydhør, men jeg tror næppe den findes. Jeg har stor forståelse for samlivsformer der er anderledes end normen, men ikke altid når man ønsker at trække børn ind i dem. Nogen kunne ønske at pikken eller kussen sad i panden, da det vil gøre det en smule nemmere når man skulle tisse, men sådan er det nu engang ikke - sådan har naturen ikke indrettet det. Mange af de konstruktioner vil skaber med vores hjerner, og gennem vores begær og følelser, de er ikke altid gennemførlige i virkelighedens verden og fra naturens side. Nu kan jeg selvfølgelige godt se at beslutningen om hvem der kan bevilges forældremyndighed ikke er en lov der er naturbestemt. Der kunne sagtens ændres på den sag, hvis der var en et flertal for det i befolkningen og blandt de politikere vi vælger og som bestemmer vores love. Alligevel har det i en vis og en høj grad noget med naturlove at gøre. Størstedelen af befolkningen og politikerne mener jo, at det ikke fra naturens side er naturligt at et barn har mere end to forældre. Det bl.a. fordi at de mener, at det ikke er sundt for barnets naturlige behov for tryghed, at skulle forholde sig til flere forældre på en gang. Et barn har de tryggest i en traditionel kernefamilie, det er den mest sunde indretning som er skabt sådan fra naturens side - mener rigtig mange. Ja, Gud bliver naturlivis også blandet ind i det, og hans formodede påbud via biblen menes at være det mest naturlige. Debatten om traditionelle værdier og kernefamilier har jo til hudløshed været oppe at køre mange gange før - ingen burde være ubekendt med den. Men det der virker så forunderligt ved Runes kronik er, at han skriver på en måde, hvor han virker nærmest selvudslettende opgivende og blodløs. Han har tilsyneladende totalt opgivet og gider overhovedet ikke engang komme nogen argumenter for, hvorfor der bør ændres på lovene op forældremyndighed - det er måske for Rune en selvindlysende selvfølgelighed, men det er det ikke nødvendigvis for andre. Der kommer ingen ændring overhovedet, hvis man ikke kommer med gode argumenter og lægger op til en debat. Heller ikke hvis man ikke mere detaljeret forklarer sin situation så folk nemt forstår den. Det er der jo tydeligvis en del der ikke gør. Hvis du skal igennem med noget og skabe ændringer må du da i det mindste forsøge at argumentere for, hvorfor din type familie med tre forældre, eller en måske endog en type af familie med endnu flere forældre med forældremyndighed er sundere eller lige så sund for barnet, som den traditionelle kernefamilie. Jeg har udtrykt mine betænkeligheder, så sig mig endelig imod med argumenter. Kom selv med handlingsforslag og løsninger.\n13. januar, 2015 - 23:59\nArj, hvordan kan man andet end smile – med Sune :) – over alene den skønne beskrivelse af den fem-årige!\nJa, jeg var da også i starten i tvivl om, hvad det egentlig var, der blev beskrevet her med denne 'ménage à trois' … øh, quatre. Men hvis man skal ha' det hele tegnet og stavet, før man forstår noget, er der jo altid Pixi-bøger at falde tilbage på. Man kan eventuelt også prøve at google sig til lidt baggrundsviden. ;)\nJeg nød læsningen og indblikket i en anderledes familie- konstellation og kan på ingen måde se, at Sunes profession hverken burde(?) indvirke på min læseoplevelse, eller i øvrigt skal ligge ham til last.\nFin beskrivelse af et unægteligt usædvanligt scenarie.\nOprigtig talt, Sune - hvad havde du egentlig forestillet dig, at 'damen med den skarpe offentlige frisure' i Statsforvaltningen, der tilfældigvis er beliggende på samme postadresse som et revisionsfirma, skulle stille op med dig og dit samtykke til, at det barn, du har valgt at avle sammen med en en lesbisk kvinde, blev adopteret af sin mors registrerede samlivspartner? Hvad andet end det, som 'damen med den skarpe offentlige frisure' gjorde?\nD.v.s. oplyse dig om de familieretlige konsekvenser af din underskrift på samtykkeerklæringen og sikre sig, at du således orienteret stadig var indforstået med at overdrage din del af forældremyndigheden over fællesbarnet til moderens registrerede partner sammen med forsørgerpligten og fremtidig samværsret i tilfælde af, at den biologiske mor og adoptivmoderen på et senere tidspunkt lader sig skille igen og flytter sammen med nye livsledsagere hver for sig.\nDet er jo ikke 'damen med den skarpe offentlige frisure' henne i Statsforvaltningen, der har lavet de love, hvorefter ægteskab, registreret partnerskab og delt forældremyndighed over et barn mellem mere end to voksne og myndige individer ad gangen ikke er muligt. Hun er bare ansat til at administrere gældende lov.\nSå skyd venligst ikke på 'pianisten', men henvend dig til justitsministeren eller 'dit folketingsmedlem' en anden gang, hvis du har mere at brokke dig over i den anledning.\nThomas Laursen Vig\nEt forældreskab er noget man gør, ikke noget man kan underskrive sig hverken til eller fra. Hvis man ikke opfører sig som forældre så bliver man det heller ikke. for set I børnehøjde tilhører forældreværdigheden den agerer som en sådan, og så kan man ellers have nok så meget papir med offentlige stempler og autografer, dem kan barnet jo alligevel ikke læse.\n15. januar, 2015 - 01:09\nTak for den velskrevne kronik, Sune.\nJeg maa sige at jeg vaerdsaetter at Sune ikke er bukket under for presset om at skulle forklare sig stolpe op og stolpe ned paa grund af sin familiekonstruktion. Det er netop der han papeger hvor begraensende jantelovslogikken i at nu skulle man jo noedigt vaere anderledes er.\nForaeldreskab er jo, i bureaukratiets oejemed, paa ingen maade noget man bare "goer" (saasom Thomas Vig skriver). I saa fald ville det jo vaere ganske normalt med tre eller fire foraeldre med rettigheder. Det er et system der giver to -og kun to- billetter uanset hvordan man goer. Derfor tvinges nogle (saasom Sune) til at overdrage deres.\nTak for skriveriet, Sune!\n15. januar, 2015 - 12:47\n@ Kristina S\nSikke et forslag - tre juridiske forældre! Det sidste, der er brug for, er da en ekstra person, der har krav på barnet og kan rive og flå i det i en potentiel forældreskabssag i statsforvaltningen.\nVi ser jo med al ønskelig tydelighed, at forældreskabet i mange tilfælde allerede er svært forvalteligt - til stor skade for børnene - når der kun er to juridiske forældre. Stakkels det barn, der har hele tre af slagsen.\nJeg ved ikke om dit forslag er motiveret af manglende evne til at se sagen fra børnenes perspektiv eller en misforstået iver efter at være politisk korrekt?\nNår det så er sagt: Dejligt, at Sune og de to mødre tilsyneladende trives med deres familiestruktur. Bliv ved med det :)


Masser af Nålebinding / Lots of Nålebinding (nalbinding): 2011\nDenne blog vil kun omhandle nålebinding og alt hvad jeg kan finde om det. / This blog is just about nalbinding and all that I can find about it.\nStingtyper / Stitches\nSting prøver / Stitch samples\nNy bog om nålebinding\nJeg ved godt jeg ikke har taget det op gør, men tænkte at det var en god mulighed for, at lade jer andre vide at der er kommet en ny bog om nålebinding.\nBogen er svensk og kan PT vist kun købes her: http://slojdmagasinet.nya-ebutik.se/mjuk-slojd/nalbinda/vinterblomster\nVinterblomster - nålbundna vantar från Dalby i Värmland\nBogen er skrevet af Elisabeth Jacks Svantesson, der var länshemslöjdkonsulent i Värmlands Län i Sverige fra 1968 - 1994 og handler om historien om nålebinding fra det område, og om pynte blomster på vanter/luffer deroppe fra.\nHvis der er nogen der køber eller har købt bogen, så må I gerne anmelde den herind til.\nIndsendt af Maria Lind Heel Kl. 15:41 3 kommentarer:\nMed nålebinding kan man jo også lave julepynt - i tilfælde af at I ikke har tænkt over det ;)\nCharlotte Meng og jeg er i gang med at arbejde på at lave et hæfte med julepynt, så det kan I glæde jer til.\nOm det når at blive færdigt til denne jul, det vil jeg ikke love, men jeg vil da gerne give jer en forsmag, så I selv kan komme i gang med det samme.\nEn af de ting jeg bidrager med i hæftet er denne fine, lidt anderledes juleguirlande =D\nGuirlanden er ikke så lang endnu, men den giver da en idé om meningen.\nDen er super simpel at lave, og egentlig et godt begynder projekt.\nJeg er i gang med 2 forskellige.\nEn med små ringe, som kan laves med meget få masker, der skal bare være et hul, til at komme den næste række af luftmasker igennem.\nDen her på billedet er lavet med 22 luftmasker i Oslo-stinget, samlet i de 2 første masker, bundet i nogle gange i masken også og så lukket af.\nOg så er det bare at vælge garn og fortsætte med den næste.\nEn idé kan også være at starte med at lave en stak ringe og så begynde at samle dem med nye ringe. På den måde bliver guirlanden hurtigt længere og længere.\nIndsendt af Maria Lind Heel Kl. 14:44 Ingen kommentarer:\nEtiketter: guirlande, Jul\nOpskrift på Spiral-/Tubesokker\nSom lovet kommer her opskriften på spiral-/tubesokker.\nStart med at måle det bredeste sted på foden.\nNu har du det eneste mål du skal bruge.\nDette mål er det du skal forsøge at ramme når der tages ud.\nHerefter er det bare om at komme i gang med at nålebinde.\nStart med 5-10 luftmasker, alt efter hvor bred foden er og hvor bred man ønsker spidsen af foden.\nTil en str. 38-41 vælger jeg at bruge 7 luftmasker til start, men man kan også sagtens starte med 10 luftmasker.\nHerefter gælder det om at nålebinde ligesom til normale sokker, altså at binde langs den første række af luftmasker, så der bliver 2 rækker ved siden af hinanden.\nHerefter tages der ud i hver ende i 3 masker (udtag betyder at nålebinde 2 gange i den samme maske i den gamle række).\nDer udtages i hver ende indtil bredden på foden er opnået.\nSå skulle man gerne have en start, der ser sådan ud:\nNu gælder det bare om at binde rundt og rundt og rundt og rundt, indtil sokken har den længde du synes er passende.\nJeg vil foreslå ca. 40 rækker i alt (i oslo stinget med 1 række pr cm) (Husk at tjekke om du også laver 1 række pr cm eller om det er mere eller mindre, og udregn dig herefter frem til det ønskede antal rækker).\nDen færdige sok kommer til at se sådan ud:\nIndsendt af Maria Lind Heel Kl. 16:06 1 kommentar:\nEtiketter: sokker, spiralsokker, tubesokker\nMin veninde Stine Tyrrestrup Graversen, har fundet på at lave spiralsokker eller tubesokker, i nålebinding.\nDe er super simple og hun vil gerne dele opskriften med alle dem der måtte have lyst til at få den =D\nVi siger mange tak til Stine.\nJeg forsøger at lave en vejledning til jer derude, med lidt billeder til, så det giver meget mere mening.\nOpskriften kommer lidt senere =D\nIndsendt af Maria Lind Heel Kl. 21:13 4 kommentarer:\nJeg har oprettet en side med links.\nDen er ikke så fyldt endnu, selvom der findes rigtig mange sider rundt om på nettet med nålebinding.\nJeg fylder på, når jeg får fundet alle mine gamle links frem, men sidder du med en god hjemmeside omkring nålebinding, enten med inspirationsbilleder eller tekst omkring teknikken eller opskrifter, så smid mig gerne en besked, eller læg en kommentar til denne besked, så sørger jeg for at de kommer på links siden.\nIndsendt af Maria Lind Heel Kl. 21:09 Ingen kommentarer:\nKursus i Nålebinding\nPå Kreativ Hobby Messe i Århus her i den foregående weekend, lovede jeg en masse kvinder at jeg ville smide et link op herinde, til Jerntraaden, der afholder kursus i Nålebinding d. 26. marts 2011.\nHer kan I læse mere om kurset: http://jerntraaden.tempdom.com/kursus-fordrag-46/naalebindning-417.html\nHåber at se nogle af jer på kurset =)\nHusk at smugtræne foran computeren, så I kan få hjælp til de spørgsmål og de problemer I måtte have.\nIndsendt af Maria Lind Heel Kl. 20:38 Ingen kommentarer:\nOversigt over sting\nJeg er faldet over flere hjemmesider med oversigter over diverse sting, så det synes jeg egentlig også vi burde have herinde.\nHvis I kender til nogle sting, og notationerne til dem, så skriv det i kommentar feltet eller smid mig en mail =)\nOgså gerne hvis I kan genkende Margrethe Hald eller Egon Hansens notationer til et fund sted, idet jeg ikke har kendskab til alle fundstedet ;)\nDet første navn, er ofte kommet frem, udfra hvor emnet med stinget er fundet, fx York, som henleder til at der er fundet en ting, i dette tilfælde en sok, i York.\nMH betyder Margrethe Hald\nEH betyder Egon Hansen\nOslo aka Middelalderstinget = MH type II = EH UO/UOOF1\n= MH type II a =\n= MH type II b =\nYork = MH type II c = EH UU/OOOF2\nMammen = MH type III a = EH UOO/UUOOOF2\nVantestinget aka Dalby = MH type III b = EH UOU/OUOOF1\nÅsle aka Asle = MH type III c = EH U(U)O/UO-UOOF1+1\n= MH type IV = EH UOOO/UUUOOF1\nVante fundet på Mikkel Bryggers Gade i København. Dateret til før 1650 (muligvis 1500-tallet)\n= MH type VII = EH UUOOUUU/OOOUUOOOF1\nVante fundet i Mikkeli i Finland. Dateret til 1300-tallet.\nIndsendt af Maria Lind Heel Kl. 14:35 3 kommentarer:\nKreativ Hobby Messe 2011\nMasser af Nålebinding - dvs mig =) tager på Kreativ Hobby Messe i Vejlby Risskov Hallen d. 12. og 13. februar 2011.\nDer kan I komme og besøge standen med Historisk Håndværk.\nDet vil primært være nålebinding i år, men også diverse andre historiske håndværk vil blive vist frem.\nHar du planer om at kigge forbi, og gerne vil have lidt entré rabat, så send mig en mail på maria.heel@gmail.com med "Kreativ Hobby Messe" i emnefeltet, så sender jeg fluks en tilbage, som du selv skal printe ud.\nI kan læse mere om messen her: http://www.semesser.dk/35696596\nJeg får hjælp på messen fra:\nAnn Ravn Atterman Dele - Se hendes hjemmeside her: http://annravn.dk/Naalebinding.html\nCharlotte Meng fra Jerntraaden - Se hendes hjemmeside her: http://www.jerntraaden.dk\nEr der andre der har lyst til at deltage med historisk håndværk sammen med os, så send mig endelig en mail, vi har masser af plads =)\nIndsendt af Maria Lind Heel Kl. 20:57 Ingen kommentarer:\nAdventskalender 2015 (5)\nAsle stinget (2)\nBrodén stinget (2)\nChristmas Adventcalender 2017 (4)\nChristmas Calender 2016 (26)\nCross Dalby stinget (1)\nGratis opskrift (1)\nHendes Verden (1)\nNålebind en lille pung (1)\nNålebind en vante (1)\nOslo stinget (4)\nSting prøver (1)\nStjålet Kuffert (1)\nSådan samler man luftmasker til en ring (1)\nTarim / Coptic stinget (1)\nTarim / Coptic stitch (1)\nTest af garnforbrug (1)\nTest of yarn use (1)\nYork stinget (2)\nÅsle stinget (2)\nBøger og hæfter om nålebinding\nHvis du har kendskab til flere bøger og hæfter, store som små, så sig endelig til, så jeg kan sætte dem på listen:\nNålbinding 12 varianter\nNew Age Looping: A Handbook for Fiber Artists\nA Beginner's Guide to Naalbinding\nNålbinding - Historiskt och Modernt i Stockholms Län\nEdgings and Embellishment\nScarves, Wimples and More\nLinnéa Rothquist Ericsson m.fl\nSöma, Nåla, Binda - Nålbundet från Uppland\nNålbinding - Steg för Steg / The easiest, clearest ever guide!\nNalbinding: The Asle Mitten Stitch\nMaria Lind Heel\nNålebinding - Håndledsvarmere - Sådan gør du!\nNålebinding - Sokker - Sådan gør du!\nNålebinding - Huer - Sådan gør du!\nNålebinding - Opsamlingshæfte - de første 3 hæfter, tilsat lidt ekstra opskrifter - Sådan gør du!\nNålebinding - Luffer - Sådan gør du!\nNålebinding - Trøje - Sådan gør du\nNålebundne sokker i York sting\nNålebundne huer i York sting\nAnn Ravn Attermann Dele\nSanna-Mari Tonteri's side om nålebinding (engelsk og finsk)\nHun har en side på engelsk og en side på finsk. Engelsk:\nJeg har nålebundet siden 2007 og er virkelig bidt af det =D Derudover har jeg udgivet flere opskriftshæfter med ting man kan lave med nålebinding.


Vi tilbyder | Akupunkturgården Haldrup\nVi tilbyder behandlinger både til børn og voksne.\nInge tilbyder behandling med:\nAkupunktur, øreakupunktur, microlight, behandling for øjenlidelser. Klasse 4 Laser, shockwave/trykbølge-behandling. Chromterapi/farvebehandling med lyspen/farvede briller med frekvenser uden nåle til behandling af angst, traumer, chok og PTSD. GPS-akupunktur, instant-feedback-acupuncture, nada-akupunktur, Parallel Akupunktur og Cell Com, Tensbehandling, Moxa-behandling, Cupping Terapi, Bindevævsmassage, Gua- Sha, Myofascial Decompression, Myorefleksterapi og Galileo-træning.\nInge underviser desuden i øreakupunktur og posturologi.\nPersonlig træning og har sit eget Crossroads Gym http://crossroadsgym.dk på adressen.\nCrossroads Gym er et træningscenter for alle aldre. I Crossroads Gym er der mulighed for at træne selv, men det er også muligt at få personlig træning og vejledning alt efter hvad, man ønsker at opnå.\nNedenfor kan du finde en oversigt og mere information om de behandlinger, vi tilbyder på klinikken.\nDu er altid velkommen til at kontakte mig, hvis du har spørgsmål, ønsker at høre mere om mine behandlingsmuligheder eller ønsker at booke en tid. Jeg står klar til at hjælpe.\nNedenfor kan du læse mere om klinikkens behandlinger. Vi tilbyder behandlinger både til børn og voksne.\nMålet med at nåle akupunkturpunkter er at fjerne forhindringer og genoprette strømmen af energi i alle dine organer.\nForstyrrelser i det posturologiske system fører oftest til smerter, balanceproblemer, indlæringsmæssige problemer m.m.\nBindevævet og musklerne løftes ved at skabe et undertryk, så blodcirkulationen optimeres.\nI behandlingen er der fokus på bindevævet/fascierne i musklerne samt at få bevægeligheden tilbage.\nDet er muligt at påvirke det autonome nervesystem til afslapning i stedet for spænding.\nAMD står for ‘Age-related Macular Degeneration’, og sygdommen resulterer i en gradvis forværring af synet.\nGalileo Training sætter bl.a. minimum belastning på det kardiovaskulære system og bidrager til at øge blodcirkulationen.\nNADA-modellen har vist sig virkningsfuld ved alle typer af misbrug og i alle misbrugets faser.\nJeg tilbyder laserbehandling, som er et enestående værktøj til behandling af smerter i muskler og led.\nLider du af øjenlidelser som AMD, grå stær, kikkertsyn eller tørre øjne? Så kan du få akupunkturbehandling til disse lidelser.\nEr du ramt af angst, traumer, smerter, shock eller PTSD? Så kan du få behandling med bl.a. briller, der afhjælper din situation.\nDu kan få laser, krops- og øreakupunktur, der helt fjerner trangen til nikotin uden at blive trist eller irriteret.\nLæs mere fra glade kunder, som glædeligt deler deres oplevelser hos Akupunkturgården Haldrup.


Alle restauranter i Durango Restauranter i nærheden af College Drive Cafe\nAlle aktiviteter i Durango Aktiviteter i nærheden af College Drive Cafe\nUSA Colorado (CO) Durango Restauranter i Durango College Drive Cafe\nNr. 21 af 147 Restauranter i Durango $\nAmerikansk, Fra det sydvestlige USA, Café 666 E College Dr, Durango, CO 81301-5555+1 970-247-5322Website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,5 148 anmeldelserFremragende66 %Rigtig god27 %Gennemsnitlig6 %Dårlig1 %Frygtelig0 %Lukket nusø - lø6:30 am - 2:00 pmAlle åbningstider KØKKENER Amerikansk, Fra det sydvestlige USA, Café, Spisested, Vegetarvenlig, Glutenfri retter PRIS $VURDERINGER ServiceMadGod prisStemningPLACERING 666 E College Dr, Durango, CO 81301-5555Alle oplysninger Forbedr denne registreringHar denne restaurant borde med siddepladser?Ja Nej Ved ikke Har denne restaurant tjenere?Ja Nej Ved ikke Har denne restaurant parkering?Ja Nej Ved ikke Tilbyder denne restaurant barnestole?Ja Nej Ved ikke Tilbyder denne restaurant gratis wi-fi?Ja Nej Ved ikke Er der gode veganske retter på denne restaurant?Ja Nej Ved ikke Er der gode vegetarretter på denne restaurant?Ja Nej Ved ikke Er der gode glutenfri retter på denne restaurant?Ja Nej Ved ikke Er denne restaurant god til frokost?Ja Nej Ved ikke Er denne restaurant god til morgenmad?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelseAnmeldelser (148)Medlemsvurdering Fremragende61Rigtig god22Gennemsnitlig6Dårlig0Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (89)Engelsk (147)Russisk (1)Sprog Dansk (89)Engelsk (147)Russisk (1)Se, hvad de rejsende siger: 11-20 af 89 anmeldelser\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejrevDBNorman, Oklahoma25278Anmeldt 27 oktober 2016 fra mobile enheder God madHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejAnselmo GSanta Fe, New Mexico42Anmeldt 17 oktober 2016 Fremragende morgenmad/brunch stedHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejAnja HKarlsruhe, Tyskland20967Anmeldt 29 september 2016 Meget god morgenmad uden for den slagne vejMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejDougReidLondon17273Anmeldt 2 september 2016 God morgenmad sat os op til Mesa VerdeMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJonathon P2314Anmeldt 22 august 2016 fra mobile enheder WowMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejNikki BDurango, Colorado74Anmeldt 21 august 2016 fra mobile enheder Mine foretrukne morgenmad sted!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejLLLovelady107Anmeldt 11 august 2016 fra mobile enheder Meget behageligtMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejAbqMom4113116Anmeldt 10 august 2016 fra mobile enheder Ventetiden værdMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejAngela P41Anmeldt 10 august 2016 Små, lokale, og lækker!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJayhawkForLifeKansas City2214Anmeldt 4 august 2016 Morgenmad og så hurtigt, som det er de serverer de kanMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nForrigeNæste123456…9Opdaterer listen... I nærheden Restauranter i nærhedenOre House744 anmeldelser 0,66 km væk Cyprus Cafe339 anmeldelser 0,66 km væk Mutu's Italian Kitchen327 anmeldelser 0,64 km væk Seværdigheder i nærhedenDurango and Silverton Narrow Gauge Railroad and Museum4.138 anmeldelser 0,75 km væk Historic Downtown Durango1.467 anmeldelser 0,77 km væk Animas River Trail361 anmeldelser 0,37 km væk Durango Welcome Center80 anmeldelser 0,76 km væk Spørgsmål og svarFå hurtige svar fra personale og tidligere besøgende på College Drive Cafe.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSend\nSiddepladser, Tjenerstab, Parkering til rådighed, Parkering på gaden, Gratis parkeringsplads, Barnestole til rådighed, Accepterer American Express, Accepterer MasterCard, Accepterer Visa, Gratis wi-fi, Accepterer Discover, Takeaway, Handikapvenlig\n666 E College Dr, Durango, CO 81301-5555 Placering:


Upcoming band: The Goldrush\nÅrhus-bandet The Goldrush: Fra venstre Peter Sabroe, Jakob Mouridsen, Casper Simonsen og Søren Jensen.\nÅrhus-bandet The Goldrush har udgivet sin første cd med personlige og indadvendte sange\nFor godt et års tid siden tog Jakob Mouridsen en svær beslutning: Fra at være sangskriver og guitarist i rock 'n' roll bandet Relic Fuzz, ville han nu også til at være sanger og synge sine egne sange.\nDet gik ellers meget godt for bandet, der havde eksisteret i flere år, udgivet to demoplader og spillet en masse koncerter, men Jakobs sangskrivning havde taget en drejning hen imod det mere personlige.\n"Jeg begyndte at skrive tekster om personlige oplevelser, og jeg følte, at de bedst kom til udtryk, hvis jeg selv sang dem," fortæller den 22-årige sanger, sangskriver og guitarist.\nKan han også synge?\nDet gamle band gik i graven, og Jakob dannede et nyt sammen med to af bandets andre medlemmer, bassist Søren Jensen og trommeslager Casper Simonsen.\nDet nye band kom til at hedde The Goldrush, opkaldt efter Neil Young's album "After The Goldrush," og pianisten Peter Sabro kom med på keyboard.\n"I starten syntes folk ikke så godt om det nye band som det gamle. De havde et billede af Jakob som en rigtig rockguitarist, og de skulle vende sig til ham som sanger," fortæller trommeslager Casper Simonsen.\nDe fire unge århusianere lod sig dog ikke slå ud af modgangen, og her godt et år senere har de fået indspillet og udgivet cd'en "Keymaker."\nPladens titelsang er et godt eksempel på, at Jakob Mouridsens sange er blevet mere personlige. Sangen handler om en svær tid for ham og kæresten, og om at kigge ind i sig selv for at finde nøglen til at komme ud på den anden side. Deraf titlen, Keymaker.\n"Det er en rigtig historie, som er vigtig for os og betyder noget for os. Vi kender alle både Jakob og hans kæreste rigtig godt," fortæller Casper og Peter, henholdsvis trommeslager og keyboard-spiller i The Goldrush.\nKaffe og plat humor\nBandets medlemmer er meget sammen med hinanden, og tiden bliver ikke kun brugt på at øve. De mødes normalt søndag aften i øvelokalerne på Tomsagervej i Åbyhøj, men halvdelen af tiden går med at hygge og drikke kaffe. Derudover mødes de ugentligt for at aftale, hvem der gør hvad rent praktisk.\n"Det er vigtigt for os at snakke sammen og hygge os. Vi hygger os også helt vildt i bandbussen med plat humor, og der bliver fyret utroligt mange dårlige jokes af, når vi er på vej ud at spille."\nBandets sanger, Jakob Mouridsen, har en drengedrøm om engang at komme på en rigtig turné. Sætte sig ind i tourbussen og køre land og rige rundt for at give koncerter.\nIndtil videre må The Goldrush dog nøjes med lidt mindre. Her i efteråret spiller de på en række efterskoler, og til foråret håber de på at komme til Tyskland for at spille for det tyske rockpublikum.\nJakob Mouridsen, 22 år, sangskriver, sanger og guitarist. Bor på Trøjborg, arbejder i Rock City i Gl. Munkegade.\nCasper Simonsen, 20 år, trommeslager. Bor i Solbjerg, arbejder som musiklærer.\nPeter Sabroe, 18 år, spiller på keys. Bor i Skanderborg og går i 3.g. på Katedralskolen i Århus.\nSøren Jensen, 21 år, bassist. Bor i Århus C, arbejder som pædagogmedhjælper i en børnehave.\nPubliceret 01 December 2010 10:30\nDet mere end tre år siden, TV-2 udgav sit seneste album "For dig ku' jeg gøre alting."\nMen nu er ventetiden snart slut for bandets mange fans, for det lykkelige orkester fra Århus er snart klar med en ny plade, skriver tv2fan.dk. Pladen udkommer 14. februar 2011 og hedder "Showtime."\n2011 er året, hvor TV-2 kan fejre deres 30 års jubilæum. Og det gør de ikke ved at se tilbage men ved at se frem og udsende et nyt og stramt komponeret album med 11 nye sange om livet, døden og kærligheden.\n"På det nye album giver vi os selv og kærligheden et tiltrængt reality tjek. Vi kigger lige på, hvad det er for nogle vilkår, vi byder hinanden i jagten på den ultimative frihed, selvudfoldelsen og den evige frygt for at gå glip af noget. Altid med jeg'et ubeskedent i centrum: Se mig, hør mig, bekræft mig. Ellers ER jeg ikke," siger forsanger Steffen Brandt til tv2fan.dk.\nMusikalsk har bandet valgt at fortsætte samarbejdet med producer Thomas Troelsen i jagten på den ultimative popsang, og så har TV-2 på "Showtime" indledt et nyt bekendtskab med Frederik Thaae, hvis whereabouts i og omkring indie scenen inspirerede bandet til at opsøge udfordringen.\nMens disse linier læses, er bandet i fuld gang i studiet med at lægge sidste hånd på "Showtime."\nRocktrilogi om den rådne banan\nDen århusianske sanger og sangskriver, Telestjernen, har en plan, som han stædigt holder fast i. Han vil udgive tre plader, som hænger sammen. En rocktrilogi.\nHan er godt på vej med udgivelsen af den nye cd "Roxy Grill," som er det andet kapitel i trilogien, der startede med pladen "Ungt Blod" fra 2010.\nDet tredje kapitel bærer arbejdstitlen "Tattoo Jim" efter en legendarisk århusiansk tatovør.\nTelestjernen har allerede skrevet sangene til den kommende plade, han genremæssigt beskriver som skæv bluesrock med "orientalsk gøgl."\nPå den netop udkomne "Roxy Grill" læner Telestjernen og hans band The Highway Riders sig op af glamrock a la Roxy Music, og den første plade "Ungt Blod" var præget af surf rock med buldrende trommer.\nJohnny Boy går igen\nTelestjernen leger med rockens genrer i sin trilogi, men der er også flere ting, der binder pladerne sammen.\nHver plade indeholder 11 numre, og figuren Johnny Boy går igen på pladerne, der alle er fyldt med skæve oplevelser og eksistenser fra udkantsdanmark, som mindre smigrende også går under navnet den rådne banan.\n"Jeg synes, jeg har noget andet at bidrage med, og jeg kan ikke lige finde nogle, der ligner mig og laver noget lignende," siger Telestjernen alias Rasmus Johansen fra Århus, som er vokset op i forskellige små landsbysamfund i det midtjyske.\n"Jeg vil gerne være med til at sætte et andet lys på udkantsdanmark, end det vi får igennem medierne for tiden. Der er også sjove historier og fantastiske personer at fortælle om."


Mesterlig mursten – Ekstra Bladet\nPolitik 56 minutter siden Trump giver Grønland stort løfte 112 5 timer siden Pornoside afslører en million brugere 112 5 timer siden Kirkeråd franarret knap en million kroner via mailsvindel 112 3 timer siden Mand skuddræbt i Sverige Politik 3 timer siden USA advarer Grækenland Politik 56 minutter siden Trump giver Grønland stort løfte\nOnsdag d. 4. nov. 2009 - kl. 17:43 0\nTredje og sidste bind i Jakob Ejersbos Afrika-trilogi er en både monumental og vemodig afslutning på et stort forfatterskab\nJacob Ejersbo har lavet en seksstjernet præstation i sin sidste bog.(Foto: Mads Winther.)\nJakob Ejersbo: Liberty 712 sider, 349 kroner. Gyldendal\nDøddrukne nødhjælpsarbejdere, liderlige mænd og kvinder i landflygtighed samt spontan vold og pludselig død dukker op overalt i den mursten af en roman, der i dag sendes på gaden som afslutning på nu afdøde Jakob Ejersbos ’Liberty’-trilogi.\nBogens hovedpersoner og gennemgående fortællere – danske Christian og afrikanske Marcus – vokser op sammen i Tanzania. Christians forældre bor og arbejder i landet, og lokale Marcus knokler for skiftende hvide familier som babysitter, handyman og gigolo.\nDrengene bliver venner, men skilles som voksne. Christian bliver sendt hjem på hf i Danmark, hvor han ikke passer ind, mens Marcus hutler sig gennem tilværelsen med drømmen om Europa evigt lurende i baghovedet. Og med tiden står det klart, at den hvide aldrig kan blive sort og den sorte aldrig hvid.\nForud for udgivelsen af titelbogen er de to tyndere – men ikke mindre sublime – ’Eksil’ og ’Revolution’ udkommet, der begge fik fem stjerner. Og den aktuelle ’Liberty’ trækker da også tydelige tråde tilbage til bind et og to.\nSom læser møder man personer fra de foregående bøger som Samantha fra ’Eksil’, der nu behandles via nye fortællepositioner. Et stærkt og berigende greb, der er medvirkende til at folde hele Ejersbos Afrika ud på tværs af bøgerne.\nVi er vel at mærke langt væk fra Karen Blixens Afrika med storslået natur og ædle sorte. Hos Ejersbo er det glemte kontinent en anarkistisk scene, hvor skandinaver lever dystre skyggesider ud langt væk fra velfærdsnationernes trygge, men også omklamrende favntag.\nMen også det postkoloniale Afrika har regler, der håndhæves med en egen kontant logik, og det er symptomatisk nok Marcus, der beskriver personernes indbyrdes afhængighedsforhold som en ring af ’snylterorganismer’, hvor alle udnytter hinanden.\nDet endelige punktum\nBlandt bipersonerne står skildringen af svenske Jonas stærkest – skovmanden, der lader sig styre af liderlighed og druk, indtil han symbolsk skvatter død om i den sauna, som den skandinaviske enklave har fået bygget under Tanzania brændende sol.\nMen først som sidst er det dynamikken mellem Christian og Marcus, der driver ’Liberty’ frem og viser det kolossale talent, vi med Ejersbos alt for tidlige død har mistet.\nSom læser bliver man trist over at tage afsked med Ejersbos Tanzania, når sidste side er læst.\nMen endnu mere trist over, at dette – formodentlig – også er den endelige afslutning på et monumentalt forfatterskab.\n1 af 3 I sin debutroman 'Nordkraft' overraskede Jacob Ejersbo alt og alle. Romanen var udsolgt dagen efter den udkom.(Foto: Mads Winther)\n2 af 3 Den sidste roman fra Jakob Ejersbos hånd udkommer i dag. Han døde af kræft i 2008 kun 40 år gammel.(Foto: Morten Langkilde)\n3 af 3 Jacob Ejersbo har lavet en seksstjernet præstation i sin sidste bog.(Foto: Mads Winther.)\nTrump giver Grønland\nV-folk færdige med\nLøkke og Jensen:\n- En klar eskalering\nSolgte for fem\nen million brugere\n32-årig kvinde voldtaget\nunder koncert med\nflash 10 timer siden\nDanske kendte 18. aug. 2019 - kl. 18:14


"Det er alt for let at slå autopiloten til..." | AS3 Executive\n"Det er alt for let at slå autopiloten til..."\nI løbet af den økonomiske recession blæste kraftige vinde gennem Vestas. Konkurrencen med den samlede energisektor førte ekstraordinært høje krav med sig, og lederne oplevede et konstant pres om at optimere, udleve strategier og reducere omkostninger.\nDet kræver sit at være chef på topniveau, men den dedikerede leder har også en sund balance mellem arbejde og fritid.\nLæs hele Vestas’ historie\nDet lærte Vestas af forløbet:\nLedere skal være i balance med sig selv for at kunne indfri deres fulde potentiale.\nLedere i balance anvender deres energi rigtigt til gavn for bundlinjen.\nDet er en forudsætning for at være i balance, at man er bevidst om valg og fravalg i forhold til både karrieren og familien.\nDet er sundt at stoppe op i en travl hverdag og give sin karriere et tjek.